Selskapet har gjennom snart 40 år utgitt nærmere fire tusen album spredt på ulike «labels». Foruten Grappa label som favner viser og pop, så utgis klassisk musikk og samtidsmusikk på Simax Classics, folkemusikk og verdensmusikk på Heilo, blues og country på Blue Mood og jazz på Hubro og Odin. I tillegg samarbeider selskapet med Egmont Kids and Media om utgivelse av barnemusikk gjennom Barneselskapet.